Segmi llint wallen ɣer tmura n lbeṛṛani s wallalen n taywalt imaynuten, uɣalen yemdanen iɛraq-asen yiman-nsen, ur llin d irumiyen, ur qqimen d laṣel, aḍu i ten-iṣuden ad ten-yawi, ur gin leḥsab ula i yiwet ɣilen tudert d zhu kan ulc axeddim ulc iɣeblan, ameslay sin ad ak-inin ad neffeɣ si tmurt, d tarewla kan i ten-iceɣben, ṛẓaget fell-asen tmeddurt, qeblen ad fken iman-nsen i lebḥer, ula d aẓekka ur ten-id-yettṣaḥ am nutni am wiyaḍ, deg wallaɣ nsen temɣi trewla, semman i tmurt : tamurt n tmara, d tamurt i deg neṭṭlen amdan d amuddir.